ปกติเป็นคนเมนมาเลื่อนออกไปอยู่แล้วค่ะ เช่นเดือนที่แล้วมากลางเดือน เดือนต่อไปจะมาปลายเดือนค่ะ แต่เดือนนี้เมนมาช้าไปเกือบ2เดือนแล้วค่ะ แต่ไม่ได้มีเพศสัมพันธ์นะคะ แต่มีแบบใช้มือ กับแบบผ่านกางเกงในอะค่ะ แล้วปกติไม่กินกลางคืน แต่ช่วงนี้มากิน น้ำหนักเพิ่มไม่เยอะค่ะ แล้วนอนดึกขึ้นจากเดิมด้วยค่ะ
สวัสดีค่ะ pp,การใช้มือสอดใส่อวัยวะเพศเข้าช่องคลอด หากมือไม่ได้เปื้อนน้ำอสุจิ ก็ไม่ได้ทำให้มีโอกาสตั้งครรภ์ได้ ส่วนการสอดใส่อวัยวะเพศเข้าสู่ช่องคลอดผ่านกางเกงชั้นใน หากมีการหลั่งน้ำอสุจิเกิดขึ้น ก็จะมีโอกาสตั้งครรภ์ได้ เพราะกางเหงชั้นในไม่สามารถป้องกันได้ค่ะ ดังนั้น หากประจำเดือนมาช้าไป 2 เดือนแล้ว ก็ควรตรวจหาการตั้งครรภ์ดูก่อน หากตรวจไม่พบ การที่ประจำเดือนยังไม่มา ก็จะเกิดจากสาเหตุอื่นๆ เช่น มีความเครียด ทำงานหนัก ออกกำลังกายมากไป พักผ่อนน้อย อดนอน นอนดึก อดอาหาร มีน้ำหนักลด หรือมีน้ำหนักเพิ่มขึ้นเร็ว มีการเจ็บป่วยไม่สบาย เป็นต้น ซึ่งหากตรวจไม่พบการตั้งครรภ์ ก็ควรรอดูประจำเดือนไปอีกซักระยะ ประจำเดือนก็น่าจะมาในที่สุดค่ะ